Det er kuratoren for konkursboet efter EBH Fonden, som fører sagen imod de tidligere topfolk. Det er de to tidligere administrerende direktører i EBH Bank Finn Strier Poulsen og Jens Nielsen samt det statslige selskab Finansiel Stabilitet, som kuratoren kører civilsagen imod. Ifølge kurator Torben Byskov Petersen har Finn Strier Poulsen modtaget 3,5 mio. kr., Jens Nielsen 3 mio kr., imens underdirektør i koncernen Finn Jensen fik 500.000 kr. Kuratoren mener, at pengene er udbetalt via Fonden i uberettigede bonusser. Både Finn Strier Poulsen, Jens Nielsen og Finansiel Stabilitet går efter frifindelse i sagen. Blandt vidnerne i retssagen er den tidligere bestyrelsesformand Egon Korsbæk og Erhvervsstyrelsen. Sagen løber over syv retsdage i Viborg.
Landsretten i Viborg behandler i dag en civil sag anlagt imod tidligere topfolk i EBH Bank. Sagen drejer sig om syv millioner kroner, som EBH Fonden angiveligt har udbetalt til tre forhenværende direktører i EBH koncernen.